שלום רב. מדובר בשתי שיטות שונות בתכלית ומיועדות לקהל יעד שונה, כאשר המכנה המשותף היחיד הוא הסתרת המכשור האורטודונטי.
ההסתרה, שהופכת למאפיין של רוב השיטות האורתודונטיות המודרניות (ביניהן פלטות משתנות ושיטות אחרות) אמורה להפוך את תהליך ישור השיניים, בכל מקרה תהליך ארוך הכרוך לעיתים בחוסר נוחות, לפחות מגביל אסטטית וחברתית. MTM היא ללא ספק השיטה המועדפת מבחינת הלקוח (מבין שתי השיטות שהזכרת בלבד): מדובר בפיתרון הזול יותר והמהיר יותר (שלושה חודשים עד חצי שנה, לעומת לפחות שנה ברוב השיטות).
הבעיה היא כמובן שלא תמיד ניתן לבצע את השיטה: לעיתים קרובות ההפרעה במבנה השיניים קשה מכדי יכולת התיקון המינימאלית של MTM. בנוסף, MTM, בניגוד לאינקוגניטו, לא משפיעה על מבנה הלסת והמנשך. בהצלחה.